KYK: Miley Cyrus se mullet laat tonge klap
JY LEES NOU KYK: Miley Cyrus se mullet laat tonge klap
Miley Cyrus se geneigdheid om haar voorkoms radikaal te verander is dalk niks nuuts vir haar aanhangers nie, maar die sangeres se nuwe, korter kapsel het omtrent die tonge laat klap en gemengde reaksie ontlok.
Die Malibu-treffermaker het onlangs besluit om vir haar 27ste verjaardag toe te laat dat haar ma, Tish, vir haar 'n nuwe haarstyl knip.
Tish (52) het ’n video op Instagram gedeel waar sy besig is om haar dogter se blonde lokke korter te sny.
Miley se hare was nie heeltemal reguit geknip ná Tish se aanvanklike poging nie en Miley het toe die haarstilis Sally Hershberger se hulp ingeroep om ’n professionele reddingspoging te doen. Die eindresultaat? 'n Moderne mullet!
Dis hoe Miley nóú lyk ná Sally se intrede:
Sally het aan Harper's Bazaar vertel dat Miley iets "buitengewoon" wou hê en sy het toe vir ’n moderne mullet gegaan.
Miley se pa, die country-sanger Billy Ray Cyrus (58), was in die 1980's bekend vir dié einste haarstyl.
Woohoo! Can't wait for the @amas this weekend!!! #OTR is nominated for Collaboration of the Year, Favorite Music Video, Favorite Song Pop/Rock, and Favorite Song Rap/Hip-Hop! #AMAs
A post shared by Billy Ray Cyrus (@billyraycyrus) on Nov 18, 2019 at 5:53am PST
Miley, wat tans besig is om van die akteur Liam Hemsworth (29) te skei, het vroeër vandeesmaand ook ’n artikel van British Vogue op Instagram gedeel waar die tydskrif oor die einste haarstyl berig het.
"Dis in die familie @billyraycyrus", het Miley daarby geskryf.
Sommige aanhangers is mal oor die nuwe haarstyl, maar ander het Sally se handewerk gekritiseer. "Dis die aakligste haarsny wat ek al ooit gesien het en jy noem jouself 'n haarstilis!" het een op Instagram laat hoor. "Nou gaan dit op (die skinderwebwerf) TMZ en die nuus wees en die wat nie van Miley hou nie gaan dink sy het weer 'n ineenstorting. Hoekom kan ons nooit wen nie? Ek gaan nou huil, baai!"
Maar Sally was reg met ’n antwoord vir die kritici.
"Eerstens, as jy enigiets oor hare geweet het, sou jy geweet het dis die posisie waarin sy sit wat dit so laat lyk. Dit is 100% gelyk en sy het dit ook reguit laat maak, so dis nog erger, en ek hou eintlik daarvan," het Sally by die foto van Miley se nuwe styl geskryf.
"Kalmeer. Dis 'n moderne mullet, wat baie cool is, maar dis iets waarin jy waarskynlik nie ervare is nie."
Bronne: insider.com, harpersbazaar.com, billboard.com
Meer oor: billy ray cyrus| tish cyrus| miley cyrus| haarstyl| mullet
Billy Ray Cyrus ontken dáái gerug oor sy dogter Miley se liefdeslewe
Miley probeer Liam jaloers maak met nuwe sangerkêrel
Liam Hemsworth gaan aan met sy lewe ná Miley Cyrus
Miley Cyrus brandmaer ná paadjie met Liam én Kaitlynn skei
Miley se gevry met Kaitlynn was die laaste strooi vir Liam
KYK: Dit gons oor Miley Cyrus-sus se nuwe liedjie